تورکیه‌نین دؤولت باشچی‌سی رجب طیب اردوغان صاباح (چرشنبه گونو) توپ‌لانا‌جاق میللی تهلوکه‌سیزلیک شوراسیندان سونرا چوخ اهمیت‌لی قرارلارین وئریله‌جگینی سؤیله دی.
اردوغان فه تونون 15 ایی یولدا چئوریلیش جهدین‌دن بو یانا ایستانبول‌داکی اقامتگاهین قارشی‌سین‌دان آیریلمایان یوز مین‌لره سس‌لنه‌رک دئدی: "چرشنبه گونو میللی تهلوکه‌سیزلیک شوراسی و ناظرلر کابینتی توپ‌لانا‌جاق، سونرا اهمیت‌لی بیر قراری آچیقلایاجاغیق و یئنی بیر دؤوره باشلایاجاغیق."
15 ایی یولدا باش قرارگاهی، تورکیه بؤیوک میلت مجلسی و پرزیدنت سارایینی هدفه آلان‌لارین چئوریلیشه جهدی تؤره‌دن‌لرین عسگر فورماسی شرفینه سیغینان ترورچولار اولدوغونو سؤیله دی. بو جهد تشببوسونه میلت طرفیندن مانع  تؤردیلمه‌سینی اردوغان تورکیه دموکراتیاسی‌نین گوجو کیمی شرح ائتدی و بئله دئدی: "هئچ بیر دموکراتیا امیرلری بیر ترور تشکیلاتین‌دان اولان حربچینی، پلیسی، حاکمی و بوروکراتی قبول ائتمز… خالقیم‌دان بو جانی‌لرله شرف‌لی تورکیه اوردوسونو بیر سیرایا قویماماسینی ایستییرم… دؤولتین بوتون قوروم‌لارینا کانسر کیمی سیزان بو خاین‌لرین تمیزلنمه‌سینه ایستیقامت‌لی ایشلر محکمه و محکمه اورقان‌لاری خارجینده‌کی تشکیلات‌لاردا دا داوام ائدجک. اونیفورما‌لی ترورچولاری گوناه‌سیز گؤسترمه‌یه چالیشان‌لار چئوریلیش دستکچی‌سی‌دیر و بون‌لاردا حؤکمن ترور تشکیلاتی منصوبودور… دونیادا وطنه خیانت ائدن‌لر هر زامان جزا‌لارینی آلیب‌لار."
دؤولت باشچی‌سی رجب طیب اردوغان، عینی زاماندا، حادثه‌لر زامانی شهید اولان‌لارا رحمت دیله‌دی، ائوین‌دن دعا‌لار و گؤز یاشلارییلا دستک وئرن‌لره، میلتین شرفینه صاحب چیخان بوتون سیاسی پارتیا لیدرلرینه، تهلوکه‌سیزلیک تشکیلاتی‌نین جانینی سیپر ائدن منصوب‌لارینا، خاین پلانا داخیل اولمایان شرف‌لی تورکیه عسگرینه، چئوریلیش ائدن‌لرین قارشی‌سیندا چیخیش ائدن مئدیا ایشچی‌لرینه تشکور ائتدی.
اردوغان سؤزلرینی: "هر چتینلیگین سونوندا بیر آسان‌لیق، هر گئجه‌نین سونوندا بیر ایشیق‌لیق واردیر"، - دئیه داوام ائتدیره‌رک بون‌لاری‌دا سؤیله‌دی: "بو تورپاق‌لاردا اؤز وطنداشینا تانکلا، توفنگله هوجومون فه تونون بیر ترور تشکیلاتی اولدوغونو ثبوت ائدیر. فه تو کیمی وطنین بیرلیگینه و بوتؤو‌لوگونه قصد ائدن بوتون ترور تشکیلات‌لارینا قارشی آمان‌سیز مبارزه آپاریلا‌جاق".
